சோகராய் மற்றும் கோவர் ஓவியம்

சோகராய் மற்றும் கோவர் ஓவியம் (Sohrai and Khovar painting) என்பது சார்கண்டின் ஹசாரிபாக் மாவட்டத்தில் பாரம்பரியமாகப் பெண்களால் வரையப்படும் சுவரோவியக் கலையாகும். இந்த ஓவியங்கள் பாரம்பரியமாகக் குடிசைச் சுவர்களை அலங்கரிக்க பயன்படுகிறது. இதனைக் காகிதத்திலும் துணியிலும் கூட வரைவார்கள். காகிதம் மற்றும் துணிகளில் வரையப்படும் ஓவியங்களை புரவலர்களுக்கு விற்று பெண்கள் வரிவாய் ஈட்டுகின்றனர்.

சோகராய் ஓவியம், சோகராய் எனப்படும் அறுவடை திருவிழாக்களின் போது வரையப்படுகிறது. இந்த ஓவியங்கள் வண்ணத்தில் வரையப்படுகிறது. கோவர் ஓவியம் திருமணங்களில், கருப்பு மற்றும் வெள்ளை நிறத்தில் வரையப்படுகிறது.

வரலாறு 
இந்தக் கலையானது சமஸ்கிருதி அருங்காட்சியகம் மற்றும் கலைக்கூடத்தை நிறுவிய புலு இமாமால் பிரபலப்படுத்தப்பட்டது. 2018ஆம் ஆண்டில், சார்க்கண்டு அரசு தொடருந்து மற்றும் அரசாங்க கட்டிடங்களை சோகராய் ஓவியங்களால் அலங்கரிக்கும் திட்டங்களை அறிவித்தது. இவை 2020-ல் புவியியல் சார்ந்த குறியீட்டினைப் பெற்றது.

செயல்முறை 
சுவர்களில் முதலில் மண் மற்றும் சாணம் கலந்த கலவை பூசி, பின்னர் வர்ணம் தீட்டப்படும்.

மேற்கோள்கள் 

சார்க்கண்டின் பண்பாடு
சார்க்கண்டு